**Τελετή Καθομολόγησης**

**Τμήματος Νοσηλευτικής Παράρτημα Διδυμοτείχου**

Το Τμήμα Νοσηλευτικής Παράρτημα Διδυμοτείχου διοργανώνει Τελετή Καθομολόγησης η οποία θα πραγματοποιηθεί την **Παρασκευή 22 Ιουλίου 2022.**

Στην ορκωμοσία θα συμμετέχουν οι απόφοιτοι του Τμήματος που έχουν ολοκληρώσει τις υποχρεώσεις τους και έχουν καταθέσει ή θα καταθέσουν **Αίτηση & Υπεύθυνη Δήλωση** στην Γραμματεία του Τμήματος για χορήγηση πτυχίου (επισυνάπτεται) το αργότερο **έως την Πέμπτη 30-06-2022.**

Η Τελετή θα πραγματοποιηθεί στο Αμφιθέατρο του Δήμου Διδυμοτείχου σε δύο τμήματα ως ακολούθως:  
Η πρώτη τελετή καθομολόγησης θα πραγματοποιηθεί την Παρασκευή 22-07-2022 στις 12:00 μ.μ. και αφορά σε αποφοίτους που θα λάβουν πτυχίο Πανεπιστημιακής Εκπαίδευσης.  
Η δεύτερη τελετή καθομολόγησης θα πραγματοποιηθεί την Παρασκευή 22-07-2022 στις 13:00 μ.μ. και αφορά σε αποφοίτους που θα λάβουν πτυχίο Τεχνολογικής Εκπαίδευσης.

Καλούνται οι απόφοιτοι που θα λάβουν μέρος στην πρώτη Τελετή Καθομολόγησης, να προσέλθουν στη Γραμματεία του Τμήματος από τις 09:00 π.μ έως τις 10:30 π.μ. για την υπογραφή και παραλαβή των εγγράφων. Οι απόφοιτοι της δεύτερης Τελετής Καθομολόγησης μπορούν να προσέλθουν και από τις 10:30 π.μ. έως τις 12:30 μ.μ.

Για οποιαδήποτε διευκρίνιση μπορείτε να επικοινωνείτε με τη Γραμματεία στα τηλέφωνα 2553025111 και 2553025053 και στο email: nursing@teiemt.gr